Veikla studentams [rezultatas O2-B-4-lt, licencija CC BY 4.0]

Realaus gyvenimo pavyzdys: saldus kerštas

Jei norite matyti visą pavyzdį, naudokite pridedamą PowerPoint pateiktį.

Data: 2019-07-24

## Apie dokumentą

Šis dokumentas yra realaus gyvenimo pavyzdys, iliustruojantis akademinio sąžiningumo vertybių svarbą profesiniame gyvenime. Jis buvo sukurtas kaip *Priemonių rinkinio tarpsektoriniam bendradarbiavimui akademinio sąžiningumo srityje* dalis Erasmus+ projekte.

Tai paruoštas naudoti atvejo aprašymas, papildytas didaktinėmis pastabomis, klausimais diskusijai ir (arba) kitomis užduotimis auditorijai. Daugiau atvejų aprašymų rasite[ENAI mokymo medžiagos duomenų bazėje](http://www.academicintegrity.eu/wp/all-materials/?key-words%5b%5d=real-life-example).

Informacija apie medžiagos panaudojimą:



Šis darbas licencijuojamas pagal Creative CommonsAttribution 4.0 Tarptautinės licencijos sąlygas.

Jūs galite dalintis, kopijuoti ir platinti medžiagą bet kokiomis priemonėmis ir formatais. Jūs galite pritaikyti, pertvarkyti, perdirbti ar kurti šios medžiagos pagrindu bet kokiais tikslais. Privalote tinkamai nurodyti darbo autorių, įdėti nuorodą į licenciją bei [nurodyti, ar atlikote pakeitimų](https://creativecommons.org/licenses/by/4.0/deed.lt). Galite tai daryti bet kokiu protingumo kriterijus atitinkančiu būdu, tačiau ne tokiu būdu, kuris sudarytų įspūdį, kad licenciaras pritaria jūsų veiksmams ar tam, kaip panaudojote darbą.

Papildoma informacija apie CC licenciją: [http://creativecommons.org/licenses/by/4.0](https://creativecommons.org/licenses/by/4.0)

Citavimas:

[autorius] DitaDlabolová

[pavadinimas] Realaus gyvenimo pavyzdys: saldus kerštas(ang. *Reallifeexample: SweetRevenge*)

[data] 2019-07-24

[šaltinis] <http://www.academicintegrity.eu/wp/all-materials>

[prieigos data]

[į lietuvių kalbą vertė] Inga Gaižauskaitė

# Realaus gyvenimo pavyzdys: saldus kerštas

# Pagrindinė informacija

* **Tikslinė auditorija:** teisės studijų krypties studentai
* **Santrauka:** akademinio nesąžiningumo (nesavarankiško kūrinio rengimo) pasekmės profesiniame gyvenime
* **Tikslas:** apmąstyti galimas sukčiavimo pasekmes ir apsvarstyti, kiek sukčiautojas gali būti patikimas versle
* **Trukmė:** 30 minučių

# Pagrindinė pasakojimo žinutė

Nuosekliai taikykite profesinio darbo metodus ir laikykitės gerosios mokslinės praktikos standartų.

Jei reikia, kreipkitės pagalbos.

Imkitės veiksmų, jei atpažįstate neprofesionalų, neetišką ar nusikalstamą elgesį darbe. Pavyzdžiui, laikykitės nustatytų procedūrų ir etikos standartų.

# Medžiaga

Pridedama pateiktis, skirta rodyti auditorijai.

Paskutinis šio dokumento puslapis – situacijos aprašymas, skirtas išdalinti auditorijai.

# Mokymo metodai

Aprašyto atvejo aptarimas diskusijos metu.

# Didaktinės pastabos

Šis atvejis sukurtas Čekijos respublikoje, kur įmanoma atšaukti laipsnį už šiurkščius akademinio sąžiningumo pažeidimus, tokius kaip nesavarankiškas baigiamojo darbo rengimas.

Rekomenduojama patikrinti, kokios nuostatos galioja jūsų šalies teisinėje bazėje ir atitinkamai pritaikyti pasakojimą (arba galite naudoti Čekijos respublikos atvejį).

# Situacijos aprašymas

Situacijos aprašymas pateikiamas atskirame lape ir gali būti išdalinamas auditorijai.

Realaus gyvenimo pavyzdys: saldus kerštas

Monika ir Asta buvo geriausios draugės. Pabaigusios vidurinę mokyklą, jos kartu studijavo teisę, kartu gyveno bendrabučio kambaryje, nuolat užsiėmė bendra veikla ir viena apie kitą žinojo viską.

Monika nebuvo labai darbšti studentė, daugelyje egzaminų ji naudojosi paruoštukėmis ar kitomis neleistinomis priemonėmis.

Asta sunkiai mokėsi ir kartais pavydėdavo, kad Monika be didelių pastangų gauna geresnius įvertinimus.

Besibaigiant studijoms, jos jau nebebuvo geriausiomis draugėmis, tačiau vis dar gyveno kartu.

Monika turėjau daugiau laisvo laiko, todėl jau studijų metu nepilną darbo dieną dirbo advokato kontoroje.

Ji vis atidėliojo savo baigiamojo magistro darbo rengimą, pasiteisindama tuo, kad dirbdama neturi pakankamai laiko.

Ir tikėjosi jį parengti įdėdama kuo mažiau pastangų.

Vieną dieną ji nusprendė gauti jau parašytą baigiamąjį darbą...

Monika džiaugėsi tuo, kad jos baigiamąjį darbą parašė kitas asmuo: ji sumokėjo už šį darbą sunkiai advokato kontoroje uždirbtais pinigais, tad ji to nusipelnė!

Galiausiai, tiek Monika, tiek Asta apgynė savo baigiamuosius darbus ir pabaigė teisės studijas.

Praėjus vieneriems metams po studijų baigimo, Monika ir Asta susitiko teisės studijų grupės susitikime. Asta atėjo su savo vaikinu Jonu, kuriam Monika pasirodė labai patraukli.

Netrukus po susitikimo Jonas paliko Astą ir pradėjo draugauti su Monika.

Astai tai buvo paskutinis lašas. Monika sukčiavo studijų metu, nesavarankiškai parengė baigiamąjį darbą, dėka studijų metu įgytos darbo patirties gavo geresnį darbą, o dabar pavogė ir Astos meilę!

Asta turėjo keletą kompiuterio ekrano nuotraukų, kuriose matėsi, kad Monikos baigiamasis darbas buvo užsakytas.

Tai įrodančias nuotraukas Asta išsiuntė universitetui ir advokato kontorai, kurioje tuo metu dirbo Monika.

Asta žinojo, kad laipsnio atšaukimo procedūra universitete užims daug laiko, tačiau tikėjosi, kad darbdavių reakcija bus greitesnė.

Kerštas yra saldus...